
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 427 

4 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ειδικών Οργάνων Ελέγχου στη Γενική Γραμ- 
ματεία Βιομηχανίας του Υπουργείου Ανάπτυξης 
που προβλέπονται από τις διατάξεις του 

Ν.3299/2004, άρθρο 7, παρ.17, περ (β). 1 

Σύσταση της Ειδικής Γνωμοδοτικής Επιτροπής Επιχει¬ 
ρηματικών Σχεδίων της υποπερίπτωσης (ί) της πε¬ 
ρίπτωσης (β) της παραγράφου 15 του άρθρου 7 
του Ν.3299/2004, όπως ισχύει και καθορισμός της 


διαδικασίας λειτουργίας της. 2 

Ανάθεση αρμοδιοτήτων στον Οργανισμό Πιστοποίη¬ 
σης και Επίβλεψης Γεωργικών Προϊόντων 

(Ο.Π.Ε.Γ.Ε.Π.)-Ν.Π.Ι.Δ. 3 

Πρόγραμμα εμβολιασμού κατά της βρουκέλλωσης 
των βοοειδών (ΒιχιοβΙΙα αάοάυε) με το ζωντανό εμ¬ 
βόλιο ΒΒ-51. 4 

Αντικατάσταση της υπ’ αριθμ. Γ456/οικ.73693/6312/ 
2004 απόφασής μας «Όροι, προϋποθέσεις και δια¬ 
δικασία απελευθέρωσης της λειτουργίας διεθνών 
τακτικών λεωφορειακών γραμμών με τις χώρες που 
δεν είναι μέλη της Ευρωπαϊκής Ένωσης». 5 


ΑΠΟΦΑΣΕΙ Σ 

Αριθ. 6516/ΔΒΕ3125 (1) 

Σύσταση Ειδικών Οργάνων Ελέγχου στη Γενική Γραμμα- 
τεία Βιομηχανίας του Υπουργείου Ανάπτυξης που 
προβλέπονται από τις διατάξεις του Ν.3299/2004, άρ¬ 
θρο 7, παρ.17, περ (β). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/1985 (ΦΕΚ137/Α/26.7.1985) 
«Κυβέρνηση και Κυβερνητικά Όργανα», όπως αυτός τρο¬ 
ποποιήθηκε και συμπληρώθηκε με το Ν. 2081/1992 (ΦΕΚ 
154/Α/1992). 

2. Τις διατάξεις του Π.Δ. 229/1986 (ΦΕΚ/Α/1986) «Σύ¬ 
σταση και Οργάνωση της Γ ενικής Γ ραμματείας Βιομηχα¬ 
νίας», του Π.Δ. 396 (ΦΕΚ 172/Α/1989) «Οργανισμός της 


Γ ενικής Γ ραμματείας Βιομηχανίας» και του Π.Δ. 189/1975 
(ΦΕΚ99/Α/1995) «Συμπλήρωση και τροποποίηση του Π.Δ. 
396/1989», και του Π.Δ. 27/1996 (ΦΕΚ 19/Α/1996) «Συγ¬ 
χώνευση των Υπουργείωντουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης», καθώς και τις διατάξεις του Π.Δ. 122/2004 (ΦΕΚ 
85/Α/17.3.2004) «Ανασύσταση του Υπουργείου Τουρι¬ 
σμού». 

3. Τις διατάξεις του Ν. 2601 /1998 και ειδικότερα τις δια¬ 
τάξεις του άρθρου 8, παράγραφος 21, περίπτωση β. 

4. Τις διατάξειςτου Ν. 3299/2004 και ειδικότερα τις δια¬ 
τάξεις του άρθρου 7, παρ. 17. 

5. Τις διατάξεις του Π.Δ. 121/2004 (ΦΕΚ/Α/10.3.2004) 
«Διορισμός Υπουργών και Υφυπουργών». 

6. Την υπ’ αριθμ. 14650/Δ/ΟΕ 85/17.3.2004 (ΦΕΚ 519/Β 
17.3.2004) Κοινή Απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

7. Την υπ’ αριθμ. 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης σχετικά με τη μεταβί¬ 
βαση στο Γενικό Γραμματέα Βιομηχανίας, στους Γενι¬ 
κούς Διευθυντές, στους Διευθυντές και λοιπούς Προϊ¬ 
σταμένους Υπηρεσιακών Μονάδων της Γενικής Γ ραμμα¬ 
τείας Βιομηχανίας του Υπουργείου Ανάπτυξης του 
δικαιώματος να υπογράφουν «Με εντολή Υπουργού». 

8. Το γεγονός ότι με την απόφαση αυτή δενπροκαλείται 
πρόσθετη δαπάνη σε βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Συστήνονται στη Γενική Γραμματεία Βιομηχανίας του 
Υπουργείου Ανάπτυξης Ειδικά Όργανα Ελέγχου με αρμο¬ 
διότητα τον έλεγχο της προόδου υλοποίησης και γενικό¬ 
τερα της τήρησης των όρων και προϋποθέσεων του 
Ν.3299/2004 για τις ειδικές επενδύσεις των υποπεριπτώ¬ 
σεων (νί), (νϋ), (νίϋ), (ίχ) και (χ) της περίπτωσης (ε), και της 
υποπερίπτωσης (χί) της περίπτωσης (ε), καθώς και για τα 
επενδυτικά σχέδια της υποπερίπτωσης (ίχ) της περίπτω¬ 
σης (δ) της παραγράφου 1 του άρθρου 3 του Ν. 
3299/2004, ανεξάρτητα αν βρίσκονται στο στάδιο υλοποί¬ 
ησης ή έχουν περατωθεί. Επίσης ελέγχονται τα επιχειρη¬ 
ματικά σχέδια της υποπερίπτωσης (χν) της περίπτωσης 
(α), της υποπερίπτωσης (ν) της περίπτωσης (ε), της υπο¬ 
περίπτωσης (χϋ) της περίπτωσης (ζ), καθώς και για τις 































5964 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


επενδύσεις των υποπεριπτώσεων χνϋ, χνίϋ, χίχ, χχ και χχί 
της περίπτωσης (α) και της περίπτωσης (στ) της παρ. 1 
του άρθρου 3 του Ν. 2601/1998, όπως έχει τροποποιηθεί 
με τις διατάξεις του άρθρου 17 του Ν. 2941/2001 και των 
άρθρων 23Α και 23Β του Ν. 1892/1990 ανεξάρτητα αν βρί¬ 
σκονται στο στάδιο υλοποίησης ή έχουν περατωθεί. 

Άρθρο 2 

1. Τα Ειδικά Όργανα Ελέγχου συγκροτούνται με από¬ 
φαση του Γενικού Γραμματέα της Γενικής Γραμματείας 
Βιομηχανίας του Υπουργείου Ανάπτυξης, από τρία (3) μέ¬ 
λη, μη δημοσιευόμενη στην Εφημερίδα της Κυβέρνησης. 

2. Μέλη των Ειδικών Οργάνων Ελέγχου ορίζονται φυσι¬ 
κά ή νομικά πρόσωπα και ειδικότερα διατιθέμενοι για το 
έργο αυτό υπάλληλοι της αρμόδιας υπηρεσίας του 
Υπουργείου ή άλλων υπηρεσιών, ή και ορκωτοί ελεγκτές 
ή εκτιμητές ή και σύμβουλοι εμπειρογνώμονες σε θέματα 
ελέγχου επενδύσεων, ή και εκπρόσωποι της Τοπικής και 
Νομαρχιακής Αυτοδιοίκησης α και β βαθμού. 

3. Τα μέλη των Ειδικών Οργάνων Ελέγχου δεν μπορούν 
να είναι σύμβουλοι ή να συμμετέχουν στο μετοχικό κεφά¬ 
λαιο, ή στην διοίκηση επιχειρήσεων που έχουν υπαχθεί ή 
έχουν υποβάλλει αίτηση για να υπαχθούν σε αναπτυξια¬ 
κούς νόμους. 

Άρθρο 3 

1. Έργο των οργάνων αυτών είναι η παρακολούθηση και 
επιτόπια διενέργεια των αναγκαίων ελέγχων που εμπί¬ 
πτουν στην αρμοδιότητα τους, όπως ορίζεται στο άρθρο 
1 της παρούσης απόφασης, για τη διαπίστωση της προό¬ 
δου υλοποίησης των επενδυτικών σχεδίων και της τήρη¬ 
σης των όρων και προϋποθέσεων του Ν.3299/2004, του 
Ν.2601/1998 και του Ν.1892/1990, καθώς και των σχετι¬ 
κών αποφάσεων υπαγωγής τους, ανεξάρτητα από το αν 
οι επενδύσεις αυτές βρίσκονται στο στάδιο υλοποίησης ή 
έχουν περατωθεί. 

2. Γιατην υποβοήθηση του έργου των Ειδικών Οργάνων 
Ελέγχου η Διεύθυνση Βιομηχανικών Επενδύσεων της Γε¬ 
νικής Γραμματείας Βιομηχανίας, θέτει στη διάθεσή τους 
όλες τις διοικητικές πράξεις (εγκρίσεις και τυχόν τροπο¬ 
ποιήσεις) των συγκεκριμένων προς έλεγχο επενδυτικών 
σχεδίων καθώς και κάθε άλλο απαραίτητο στοιχείο. 

3. Μετά την πραγματοποίηση κάθε ελέγχου τα ειδικά 
όργανα ελέγχου συντάσσουν λεπτομερή και τεκμηριωμέ¬ 
νη έκθεση σχετικά με το έργο που πραγματοποιήθηκε μέ¬ 
χρι την ημερομηνία του ελέγχου και την αξία αυτού ή κα¬ 
τά περίπτωση τελική έκθεση για την ολοκλήρωση της 
επένδυσης και την έναρξη της παραγωγικής της λειτουρ¬ 
γίας, σύμφωνα με σχετικά υποδείγματα και οδηγίες της 
Υπηρεσίας, η οποία υπογράφεται πρωτότυπα από τα μέ¬ 
λη του Ειδικού Οργάνου Ελέγχου σε τρία (3) αντίτυπα και 
διαβιβάζεται στο Τμήμα Ελέγχου Πραγματοποίησης των 
Επενδύσεων και Επιβολής Κυρώσεων της Διεύθυνσης 
Βιομηχανικών Επενδύσεων της ΓΓΒ του ΥΠΑΝ. 

Άρθρο 4 

Ο έλεγχος από τα Ειδικά Όργανα Ελέγχου πραγματο¬ 
ποιείται ανεξάρτητα από το αν έχουν προηγηθεί άλλοι 
έλεγχοι από οποιοδήποτε άλλο Όργανο Ελέγχου ή Υπη¬ 
ρεσία. 

Άρθρο 5 

Τα Ειδικά Όργανα Ελέγχου καλύπτουν από πλευράς 
ελέγχου τα επενδυτικά σχέδια που έχουν υπαχθεί στις 


διατάξεις του Ν.3299/2004, του Ν.2601/1998 και του 
Ν.1892/1990 από το Υπουργείο Ανάπτυξης και πραγμα¬ 
τοποιούνται σε ολόκληρη τη χώρα. 

Άρθρο 6 

Οι αποζημιώσεις των μελών των οργάνων ελέγχου ορί¬ 
ζονται με αποφάσεις του Υπουργού Οικονομίας και Οικο¬ 
νομικών. Με ίδιες αποφάσεις μπορεί να αναπροσαρμόζο¬ 
νται τα ποσά αυτά. 

Άρθρο 7 

1. Η έναρξη ισχύος της απόφασης αυτής αρχίζει από 
την δημοσίευσή της στην Εφημερίδα της Κυβέρνησης. 

2. Από την έναρξη ισχύος της παρούσης απόφασης κα- 
ταργείται η υπ’ αριθ. ΔΒΕ 10581/1189/5.6.2002 Κοινή 
Υπουργική Απόφαση που έχει διατηρηθεί σε ισχύ με τη 
μεταβατική διάταξη της περίπτωσης (ιστ) της παρ. 2 του 
άρθρου 12 του Ν. 3299/2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθ. 6602/ΔΒΕ 3127 (2) 

Σύσταση της Ειδικής Γνωμοδοτικής Επιτροπής Επιχειρη¬ 
ματικών Σχεδίων της υποπερίπτωσης (ί) της περίπτω¬ 
σης (β) της παραγράφου 15 του άρθρου 7 του 
Ν.3299/2004, όπως ισχύει και καθορισμός της διαδι¬ 
κασίας λειτουργίας της. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/26.7.1985) όπως ισχύει. 

2. Τις διατάξεις του Π.Δ. 229/1986 (ΦΕΚ96/Α/1986) «Σύ¬ 
σταση και Οργάνωση της Γ ενικής Γ ραμματείας Βιομηχα¬ 
νίας», του Π.Δ. 396/1989 (ΦΕΚ 172/Α/1989) «Οργανισμός 
της Γενικής Γραμματείας Βιομηχανίας», του Π.Δ. 
189/1995 (ΦΕΚ99/Α/95) «Συμπλήρωση και Τροποποίηση 
του Π.Δ. 396/1989»,του Π.Δ. 27/1996 (ΦΕΚ 19/Α/96) «Συγ¬ 
χωνεύσεις των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης» και του Π.Δ 122/2004 (ΦΕΚ 85/Α/17.3.2004), 
« Ανασύσταση του Υπουργείου Τουρισμού». 

3. Τις διατάξεις του Π.Δ. 121/2004 (ΦΕΚ 84/Α/ 
10.3.2004) «Διορισμός Υπουργών και Υφυπουργών». 

4. Τις διατάξεις του Ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Περιφε¬ 
ρειακή Σύγκλιση» και ειδικότερα της παρ. 15 του άρθρου 7 
και της υποπερίπτωσης (ιβ) της παρ. 2 του άρθρου 12. 

5. Την υπ’ αριθμ. 21671/ΔΒΕ 1174/19.6.1998 (ΦΕΚ 
647/Β/1998) Υπουργική Απόφαση περί «Σύστασης της 
Γνωμοδοτικής Επιτροπής Επενδύσεων της υποπερίπτω¬ 
σης ϋ της περίπτωσης (β) της παραγράφου 19 του άρ¬ 
θρου 18 του Ν. 2601/1998, όπως ισχύει, και καθορισμός 
της διαδικασίας λειτουργίας της». 

6. Τις διατάξεις του Ν. 2690/1999 (ΦΕΚ 45/Α/9.3.1999) 
και ειδικότερα τα άρθρα 13,14 και 15 αυτού (Συλλογικά 
Όργανα της διοίκησης), αποφασίζουμε: 

Άρθρο 1 

Σύσταση Ειδικής Γνωμοδοτικής Επιτροπής 

Α. Συστήνεται στην Κεντρική Υπηρεσία της Γενικής 
Γραμματείας Βιομηχανίας του Υπουργείου Ανάπτυξης 
σύμφωνα με το άρθρο 7 παράγραφος 15 περίπτωση (β) 
υποπερίπτωση (ί) του Ν. 3299/2004, Ειδική Γνωμοδοτική 
Επιτροπή Επιχειρηματικών Σχεδίων, μέλη της οποίας εί¬ 
ναι: 

• Ο Γενικός Γραμματέας Βιομηχανίας του Υπουργείου 
Ανάπτυξης, ως πρόεδρος. 

• Ο Γ ενικός Γ ραμματέας Επενδύσεων & Ανάπτυξης του 
Υπουργείου Οικονομίας και Οικονομικών. 

• Ο Προϊστάμενος της αρμόδιας Γενικής Δ/νσης ή 
Δ/νσηςτου Υπουργείου Οικονομίας και Οικονομικών. 

• Ο Προϊστάμενος της αρμόδιας Γενικής Δ/νσης ή 
Δ/νσης της Γ ενικής Γ ραμματείας Βιομηχανίας. 

• Εκπρόσωπος του Υπουργείου Αγροτικής Ανάπτυξης 
και Τροφίμων. 

• Δύο (2) Εμπειρογνώμονες αναγνωρισμένου κύρους 
σε θέματα Βιομηχανικών Επενδύσεων. 

• Ένας (1) εκπρόσωπος του ΣΕΒ. 

• Ένας (1) εκπρόσωπος της Γ.Σ.Ε.Ε. και 

• Ένας εκπρόσωπος της Ένωσης Ελληνικών Τραπε¬ 
ζών. 

Β. Της Επιτροπής Προεδρεύει ο Γενικός Γραμματέας 
της Γενικής Γραμματείας Βιομηχανίας του Υπουργείου 
Ανάπτυξης ή ο αναπληρωτής του, που ορίζεται ο Γ ενικός 
Γ ραμματέας Επενδύσεων και Ανάπτυξης του Υπουργείου 
Οικονομίας και Οικονομικών. 

Άρθρο 2 

Έργο της Ειδικής Γ νωμοδοτικής Επιτροπής 

Έργο της Ειδικής Γ νωμοδοτικής Επιτροπής είναι η γνω¬ 
μοδότηση: 

Α. Γιατην υπαγωγή στον Ν. 3299/2004 επιχειρηματικών 
σχεδίων, που υποβάλλονται στη Γ.Γ.Βιομηχανίας ή στο 
ΕΛΚΕ και εξετάζονται από τη Γ.Γ.Βιομηχανίας. 

Β. Για αιτήματα τροποποίησης αποφάσεων υπαγωγής, 
ολοκλήρωσης και πιστοποίησης έναρξης παραγωγικής 
λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επιχειρηματικά σχέδια για την 
υπαγωγή των οποίων γνωμοδότησε. 

Γ. Για επιχειρηματικά σχέδια που έχουν υπαχθεί στο 
Ν.2601/1998, εφόσον αυτά είναι της αρμοδιότητας της 
Γ ενικής Γ ραμματείας Βιομηχανίας. 

Δ. Για επενδύσεις που έχουν υπαχθεί σε προγενέστε¬ 
ρους αναπτυξιακούς Νόμους, εφόσον οι σχετικοί φάκε¬ 
λοι των επενδύσεων αυτών είναι της αρμοδιότητας της 
Γ.Γ.Β. 


Άρθρο 3 

Καθορισμός Εισηγητών και Γραμματέων 

Α. Αρμόδια για την εισήγηση των θεμάτων, που καθορί¬ 
ζονται στο άρθρο 2 της παρούσης απόφασης, είναι η Δι¬ 
εύθυνση Βιομηχανικών Επενδύσεων (Δ.Β.Ε.) της Γ.Γ.Β. 

Β. Η ΔΒΕ συντάσσει πλήρεις και αιτιολογημένες ειση¬ 
γήσεις. 

Εισηγητές ορίζονται υπάλληλοι της Δ/νσης Βιομηχανι¬ 
κών Επενδύσεων της Γ.Γ.Β. 

Γ. Γ ραμματέας της Επιτροπής καθώς και αναπληρωτές 
βοηθοί γραμματείς, οι οποίοι επικουρούντον γραμματέα, 


ορίζονται υπάλληλοι της Δ/νσης Βιομηχανικών Επενδύ¬ 
σεων της Γ.Γ.Β. Ο Γραμματέας της επιτροπής καθώς και 
οι αναπληρωτές βοηθοί γραμματείς είναι υπεύθυνοι για 
την τήρηση των πρακτικών των συνεδριάσεων και για κά¬ 
θε γραμματειακή υποστήριξη που απαιτείται για την ομα¬ 
λή λειτουργία της Επιτροπής. 

Άρθρο 4 

Κανονισμός Λειτουργίας της Ειδικής 
Γ νωμοδοτικής Επιτροπής 

Α. Οι συνεδριάσεις της Γνωμοδοτικής Επιτροπής γίνο¬ 
νται στη Γενική Γραμματεία Βιομηχανίας μετά από έγ¬ 
γραφη πρόσκληση των μελών της από τον Πρόεδρο, 
οποιαδήποτε εργάσιμη ημέρα, εντός ή πέρα από το ωρά¬ 
ριο των Δημοσίων Υπηρεσιών. 

Β. Η Επιτροπή γνωμοδοτείγια αιτήσεις που εισηγείται η 
Δ/νση Βιομηχανικών Επενδύσεων της ΓΓΒ, οι οποίες συ¬ 
νοδεύονται από όλα τα σχετικά δικαιολογητικά και από 
πλήρη εισηγητικά σημειώματα. 

Γ. Από τα θέματα που είναι έτοιμα να εισαχθούν στην 
επιτροπή για συζήτηση καταρτίζεται η Ημερήσια Διάτα¬ 
ξη, η οποία κοινοποιείται με μέριμνα των Γ ραμματέων δύο 
(2) τουλάχιστον ημέρες πριν από τη συνεδρίαση της Επι¬ 
τροπής, μαζί μετά αντίστοιχα εισηγητικά σημειώματα της 
Υπηρεσίας. 

Δ. Οι Γραμματείς της Επιτροπής θα τηρούν πρακτικά 
των συζητήσεων των θεμάτων κάθε συνεδρίασης. Τα 
πρακτικά υπογράφονται από τον Πρόεδρο, τα μέλη και 
τον Α’ Γ ραμματέα της Επιτροπής. Οι Γ ραμματείς μερι¬ 
μνούν για την κοινοποίηση των πρακτικών στη Δ/νση Βιο¬ 
μηχανικών Επενδύσεων για τις περαιτέρω ενέργειες και 
έκδοση των σχετικών αποφάσεων. 

Μια σειρά επικυρωμένων πρακτικών τηρείται στο αρ¬ 
χείο της Γ ραμματείας σαν βιβλίο πρακτικών. 

Ε. Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και πέ¬ 
ντε τουλάχιστον από τα υπόλοιπα μέλη της Επιτροπής και 
αποφασίζει με την απόλυτη πλειοψηφία των παρόντων 
μελών. Σε περίπτωση ισοψηφίας υπερισχύει η ψήφος του 
Προέδρου. 

ΣΤ. Η Γνωμοδοτική Επιτροπή μπορεί να καλεί στις συ¬ 
νεδριάσεις τους αξιολογητές των επενδύσεων για την πα¬ 
ροχή διευκρινήσεων προς υποβοήθηση του έργου της. 
Γ ια τον ίδιο λόγο, στις συνεδριάσεις είναι δυνατόν να κα¬ 
λούνται ή να γίνονται δεκτοί με απόφαση της Γνωμοδοτι¬ 
κής Επιτροπής εκπρόσωποι των επενδυτικών φορέων, 
Υπηρεσιών του Δημοσίου και λοιπών φορέων. 

Άρθρο 5 

Περιορισμοί και όροι για τα μέλη 
της Ειδικής Γνωμοδοτικής Επιτροπής 

Α. Δεν μπορούν να συμμετέχουν ως μέλη στην παραπά¬ 
νω γνωμοδοτική επιτροπή σύμβουλοι ή φυσικά πρόσωπα 
που συμμετέχουν στο εταιρικό ή μετοχικό κεφάλαιο ή στη 
διοίκηση επιχειρήσεων ή έχουν καταρτίσει ή συμμετάσχει 
στην κατάρτιση επενδύσεων ή έχουν αξιολογήσει ή ελέγ¬ 
ξει αιτήσεις υπαγωγής, κατά την τελευταία πενταετία, 
που έχουν υπαχθεί στο Ν. 2601/1998 ή στο Ν. 3299/2004 
ή έχουν υποβάλει αίτηση για να υπαχθούν στις διατάξεις 
του Ν. 3299/2004, εφόσον στις συνεδριάσεις αυτές εξε¬ 
τάζονται θέματα των επιχειρήσεων αυτών ή θέματα άλ¬ 
λων επιχειρήσεων ίδιου ή συναφούς αντικειμένου. 

Β. Στα μέλη και τους εισηγητές των γνωμοδοτικών επι¬ 
τροπών που προβλέπονται στο παρόν, εφαρμόζονται οι 
διατάξεις του άρθρου 24του Ν. 2429/1996 περί υποβολής 
δήλωσης περιουσιακής τους κατάστασης, όπως τροπο¬ 
ποιήθηκε και ισχύει με τις διατάξεις του Ν. 3213/2003. 

Άρθρο 6 

Συγκρότηση της Επιτροπής 

Η συγκρότηση της Γνωμοδοτικής Επιτροπής Επενδύσε¬ 
ων γίνεται με κοινή απόφαση των Υπουργών Οικονομίας 
και Οικονομικών και Ανάπτυξης, μη δημοσιευόμενη στην 
Εφημερίδα της Κυβερνήσεως. Με την απόφαση αυτή ορί¬ 
ζονται επίσης ο γραμματέας και οι αναπληρωτές βοηθοί 
γραμματείς της επιτροπής καθώς και οι εισηγητές. 

Άρθρο 7 

Οι αποζημιώσεις του Προέδρου, των μελών, των ειση¬ 
γητών, του γραμματέα και των βοηθών γραμματέων ορί¬ 
ζονται με απόφαση του Υπουργού Οικονομίας και Οικο¬ 
νομικών. Με ίδια απόφαση μπορεί να αναπροσαρμόζο¬ 
νται τα ποσά αυτά. 

Άρθρο 8 

Α. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως, οπότε παύει και η 
ισχύς της υπ’ αριθμ. 21671/ΔΒΕ 1174/ 19.6.1998 Υπουρ¬ 
γικής Απόφασης περί «Σύστασης της Γνωμοδοτικής Επι¬ 
τροπής Επενδύσεων της υποπερίπτωσης ϋ της περίπτω¬ 
σης (β) της παραγράφου 19 του άρθρου 18 του Ν. 
2601/1998, όπως ισχύει, και καθορισμός της διαδικασίας 
λειτουργίας της». 

Γ. Από τις διατάξεις της παρούσας απόφασης εκτιμάται 
ότι δεν προκαλείται πρόσθετη επιβάρυνση του Προϋπο¬ 
λογισμού Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθ. 241228 (3) 

Ανάθεση αρμοδιοτήτων στον Οργανισμό Πιστοποίησης 
και Επίβλεψης Γεωργικών Προϊόντων (Ο.Π.Ε.Γ.Ε,Π.)- 
Ν.Π.Ι.Δ. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των παραγράφων 1 («Σκοπός του Ο.Π.Ε.Γ.Ε.Π., ο 
οποίος λειτουργεί χάριν του δημοσίου συμφέροντος, εί¬ 
ναι η προαγωγή και η διασφάλιση της ποιότητας των 
αγροτικών προϊόντων, η προστασία προέλευσης τους, με 
κάθε πρόσφορο τρόπο και μέθοδο, καθώς και η προώθη¬ 
ση συστημάτων προστασίας και διαχείρισης της αειφο- 
ρίας των αγροτικών και δασικών εκμεταλλεύσεων») και 3 
του άρθρου 32του Ν. 2637/1998 (ΦΕΚΑ1 200), «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 


και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και Εταιρίας Αξιοποίησης Αγροτικής Γης Α.Ε. και άλλες 
διατάξεις». 

β) Του άρθρου 29Ατου Ν. 1558/1985 (ΦΕΚΑ' 137), «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (ΦΕΚΑ' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 (ΦΕΚ 
Α138). 

2. Την ανάγκη εξασφάλισης παραγωγής ποιοτικών 
αγροτικών προϊόντων και άριστης γεωργικής προέλευ¬ 
σης, προκειμένου να επιτευχθούν οι βασικοί στόχοι της 
νέας Κ.Α.Π. 

3. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη για το τρέχον έτος, αποφα¬ 
σίζουμε: 

Αναθέτουμε στον Οργανισμό Πιστοποίησης και Επίβλε¬ 
ψης Γεωργικών Προϊόντων (Ο.Π.Ε.Γ.Ε.Π.)-Ν.Π.Ι.Δ,, τις 
παρακάτω αρμοδιότητες, οι οποίες εμπίπτουν στον 
προσδιοριζόμενο στο άρθρο 32 παρ. 1 σκοπού του: 

α) Την παραγωγή τηλεοπτικών, ραδιοφωνικών προ¬ 
γραμμάτων ή σπότ, καθώς και τηλεοπτικών και κινηματο¬ 
γραφικών ταινιών σε συνεργασία με αρμόδιες υπηρεσίες 
και φορείς για την ενημέρωση του αγροτικού πληθυσμού 
στους στόχους των προγραμμάτων του Υπουργείου 
Αγροτικής Ανάπτυξης και Τροφίμων για την αγροτική 
ανάπτυξη και υλοποίηση των βασικών στόχων της νέας 
Κ.Α.Π. 

β) Την παραγωγή τηλεοπτικού και κινηματογραφικού 
υλικού για την προώθηση της εμπορίας και ποιοτικής βελ¬ 
τίωσης των αγροτικών προϊόντων. 

γ) Την έκδοση πάσης φύσεως ενημερωτικού εντύπου, 
υλικού, βιβλιαρίων, φυλλαδίων, αφισών και περιοδικών για 
την προώθηση της ποιότητας των αγροτικών προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 241816 (4) 

Πρόγραμμα εμβολιασμού κατά της βρουκέλλωσης των 
βοοειδών (ΒιχιοθΙΙα αόοάυε) με το ζωντανό εμβόλιο 
ΒΒ- 51. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 1 του ΠΔ 133/13.4.1992 
(Α'66) για την επιβολή υγειονομικών και λοιπών μέτρων 
για την προστασία και εξυγίανση της κτηνοτροφίας από 
λοιμώδη και παρασιτικά νοσήματα των ζώων. 

2. Το Π.Δ. 308/2000 (Α'252) περί όρων υγειονομικού 
ελέγχου που διέπουν το εμπόριο ορισμένων ειδών ζώ- 
ντων ζώων σε συμμόρφωση προς τις οδηγίες 64/432/ 
ΕΟΚ και 72/462/ΕΟΚτου Συμβουλίου. 

3. Την υπ’ αριθμ. 2004/840/ΕΚ απόφαση της επιτροπής 
των Ευρωπαϊκών Κοινοτήτων της 30ης Νοεμβρίου 2004 
για την έγκριση προγραμμάτων εξάλειψης και επιτήρη¬ 
σης ορισμένων νόσων που προσβάλλουν τα ζώα και ελέγ¬ 
χων με σκοπό τη πρόληψη των ζωονόσων, τα οποία υπο- 

βλήθηκαν από τα κράτη μέλη για το έτος 2005,καθώς και 
για τον καθορισμό του ύψους της οικονομικής συνδρο¬ 
μής της Κοινότητας. 

4. Την υπ’ αριθμ. 2002/598/ΕΚ απόφαση της επιτροπής 
της 15ης Ιουλίου 2002 σχετικά με την έγκριση εμβολίων 
κατά της βρουκέλλωσης των βοοειδών στο πλαίσιο της 
οδηγίας 64/432/ΕΟΚτου Συμβουλίου. 

5. Τη υπ’ αριθμ. 301509/19.11.2004 (ΦΕΚ 1762 Ιτ.Β'Ι 
30.11.2004) απόφαση «Μεταβίβαση στους Γενικούς 
Γραμματείς, Ειδικό Γραμματέα, Γενικούς Διευθυντές, Δι¬ 
ευθυντές καιΤμηματάρχεςτου Υπ. Αγροτικής Ανάπτυξης 
& Τροφίμων της εξουσίας να υπογράφουν «με εντολή 
Υφυπουργού». 

6. Την σχετική εισήγηση της Δ/νσης Υγείας των ζώων για 
την ανάγκη εφαρμογής του παραπάνω προγράμματος. 

7. Το γεγονός ότι οι δαπάνες για την εφαρμογή του προ¬ 
γράμματος έχουν προβλεφθεί και μπορούν να καλυ¬ 
φθούν από το τακτικό προϋπολογισμό του Υπουργείου 
Αγροτικής Ανάπτυξης & Τροφίμων έτους 2005 στον ΚΑ 
5329 Φ 29/110, αποφασίζουμε: 

Εγκρίνουμε για τη χρονική περίοδο από 1.1.2005 έως 
31.12.2005την εφαρμογή του προγράμματος εμβολιασμού 
κατά της βρουκέλλωσης των βοοειδών γαλακτοπαραγω¬ 
γής στο Νόμο Θεσ/νίκης με το ζωντανό εμβόλιο ΒΒ-51. 

ΚΕΦΑΛΑΙΟ Α 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

Σκοπός του προγράμματος 

Η σημαντική μείωση του επιπολασμού της βρουκέλλω¬ 
σης των βοοειδών με προοπτική την εκρίζωσή της. 

Άρθρο 2 

Εφαρμογή του προγράμματος 

Το πρόγραμμα εφαρμόζεται υποχρεωτικά στο Νόμο 
Θεσ/νίκης από τις κτηνιατρικές υπηρεσίες της νομαρχια¬ 
κής Αυτοδιοίκησης του νόμου ως πρόσθετο μέτρο υπο¬ 
στήριξης του προγράμματος εκρίζωσης της νόσου. 

Άρθρο 3 

Φορέας υπεύθυνος για την εφαρμογή 
του προγράμματος 

Η Δ/νση Κτηνιατρικής της Ν/Α Θεσ/νίκης. Κατά τα λοιπά 
ισχύουν οι διατάξεις του άρθρου 2 του κεφαλαίου Α' Γ ενι¬ 
κές Διατάξεις της απόφασης αριθ. 286854/2003 (ΦΕΚ 
1986, τεύχος Β'). 

ΚΕΦΑΛΑΙΟ Β' 

Πρόγραμμα εμβολιασμού κατά 
της βρουκέλλωσης των βοοειδών 

Άρθρο 4 

θα εφαρμοσθεί υποχρεωτικός εμβολιασμός των ζώων 
της εκτροφής ηλικίας άνω των τεσσάρων (4) μηνών. Ο εμ¬ 
βολιασμός θα εφαρμοσθεί αποκλειστικά σε θηλυκά ζώα 
γαλακτοπαραγωγά τα οποία δεν βρίσκονται σε κατάστα¬ 
ση εγκυμοσύνης. 

Απαγορεύεται ο εμβολιασμός των αρσενικών ζώων. 

Άρθρο 5 

Χορήγηση εμβολίου 

Ο εμβολιασμός των βοοειδών διενεργείται με εμβόλιο 
ΒΒ-51 το οποίο περιέχει στέλεχος της Βι\ αόοάυε σε αδρή 


μορφή. Τα ζώα θα εμβολιάζονται με υποδόρια έγχυση η 
οποία θα αντιστοιχεί σε εμβολιακή δόση 2 πιΙ (ανασυστα- 
θέν εμβόλιο) που θα πρέπει να περιέχει 10-34x109 ζώντες 
μικροοργανισμούς (ΘΡυ). Πριν από την διενέργεια του 
εμβολιασμού θα πραγματοποιείται παράλληλα αιμολη¬ 
ψία σε όλα τα ζώα της εκτροφής ηλικίας άνω των 12 μη¬ 
νών. 

Άρθρο 6 

Σήμανση εμβολιασμένων ζώων 

Τα ζώα που εμβολιάζονται θα σημαίνονται με διάστιξη 
(τατουάζ) στο δεξιό πτερύγιο του αυτιού. Στη διάστιξη 
(τατουάζ) θα αναφέρονται τα στοιχεία ΒΒ-51 και το έτος 
(05). Κατά τα λοιπά ισχύουν οι διατάξεις του άρθρου 3 του 
κεφαλαίου Α' Γενικές Διατάξεις της απόφασης αριθ. 
286854/2003 (ΦΕΚ 1986,τεύχος Β'). 

Άρθρο 7 

Τεκμηρίωση εμβολιασμού 

Α' Δελτίο εμβολιασμού. 

Μετά τον εμβολιασμό θα συμπληρώνεται και θα υπο¬ 
γράφεται το Δελτίο εμβολιασμού από τον υπεύθυνο κτη¬ 
νίατρο που διενήργησετον εμβολιασμό. Το δελτίο θα εκ- 
δίδεται σε δύο αντίτυπα εκ των οποίων το ένα θα παραδί- 
δεται στον κτηνοτρόφο και θα διατηρείται στο αρχείο της 
εκτροφής και το δεύτερο θα παραμείνει στο αρχείο του 
Αγροτικού Κτηνιατρείου της περιοχής και θα διατηρείται 
στον αντίστοιχο φάκελο του κτηνοτρόφου. 

Στο δελτίο εμβολιασμού θα αναγράφονται: 

- ο κωδικός και τα υπόλοιπα στοιχεία της εκτροφής 

- οι κωδικοί αναγνώρισης (αριθμοί ενωτίων) των εμβο¬ 
λιασμένων ζώων. 

- η ημερομηνία εμβολιασμού 

- ο αριθμός των εμβολιασθέντων ζώων. 

Β' Δελτίο πορείας προγράμματος εμβολιασμού των βο¬ 
οειδών. 

Η εξέταση του εμβολιακού προγράμματος αποτυπώνε- 
ται στα σχετικά δελτία τα οποία συγκεντρώνει η Δ/νση 
κτηνιατρικής της νομαρχιακής Αυτοδιοίκησης κάθε μήνα 
και τα αποστέλλουν στο τμήμα ζωοανθρωπονόσων της 
Δ/νσης Υγείας των ζώων της Γεν. Δ/νσης Κτην/κής. 

Η μορφή των δελτίων καθορίζεται από σχετική εγκύκλιό 
μας. 

Άρθρο 8 

Έλεγχος αποτελεσματικότητας 
του εμβολιασμού των βοοειδών 

Ο έλεγχος της αποτελεσματικότητας του εμβολιασμού 
θα διενεργείται με ορολογικές εξετάσεις των εμβολια¬ 
σμένων ζώων στους (3) τρεις έως (12) δώδεκα μήνες με¬ 
τά τον εμβολιασμό, σε επιλεγμένες εκτροφές. 

Ο ορολογικός έλεγχος θα διενεργείται στο εθνικό ερ¬ 
γαστήριο Αναφοράς για τη βρουκέλλωση. 

Άρθρο 9 

Εξαίρεση εκτροφής βοοειδών 
γαλακτοπαραγωγής από τον εμβολιασμό 

Από τον εμβολιασμό είναι δυνατό να εξαιρεθούν εκτρο¬ 
φές βοοειδών γαλακτοπαραγωγής ασχέτως κατηγορίας 
υγειονομικού καθεστώτος πληντης κατηγορίας Β+ εφό¬ 
σον διαπιστωθεί ότι είναι δυνατό να αποκτήσουν και να 
διατηρήσουν το καθεστώς του επίσημα απαλλαγμένου 

βρουκέλλωσης όπως προβλέπεται από την ισχύουσα νο¬ 
μοθεσία. 

Η εξαίρεση από τον εμβολιασμό θα γίνεται μετά από 
απόφαση της Δ/νσης Κτηνιατρικής της Νομαρχιακής Αυ¬ 
τοδιοίκησης στην οποία θα αναφέρονται όλα τα επιδημιο- 
λογικά δεδομένατα οποία επιτρέπουν την λήψη της από¬ 
φασης και εξασφαλίζουν την απόκτηση και διατήρηση 
του επίσημα απαλλαγμένου βρουκέλλωσης καθεστώτος, 
όπως προβλέπεται από την ισχύουσα νομοθεσία και τα 
αντίστοιχα άρθρα της εκάστοτε ισχύουσας απόφασης 
για το πρόγραμμα εκρίζωσης της βρουκέλλωσης των βο¬ 
οειδών γαλακτοπαραγωγής. 

Άρθρο 10 

Εισαγωγή εμβολιασμένων βοοειδών 
γαλακτοπαραγωγής σε εκτροφές βοοειδών 
που δεν εφαρμόζουν εμβολιασμό 

Η εισαγωγή εμβολιασμένων βοοειδών γαλακτοπαρα¬ 
γωγής σε εκτροφές επίσημα απαλλαγμένες γίνεται σύμ¬ 
φωνα με το άρθρο 10 της απόφασης αριθ. 286854/2003 
(ΦΕΚ1986, τεύχος Β'). 

Τα ζώα (30) τριάντα ημέρες πριν την εισαγωγή θα πρέ¬ 
πει να έχουν ελεγχθεί με τις ορολογικές δοκιμές που χρη¬ 
σιμοποιούνται για την διάγνωση της βρουκέλλωσης και 
να έχουν δώσει αρνητικό αποτέλεσμα. 

Το διαβατήριο του υπό μετακίνηση εμβολιασμένου ζώ¬ 
ου θα σφραγίζεται με κόκκινο μελάνι και σφραγίδα που θα 
αναφέρει "ΕΜΒΟΛΙΑΣΜΕΝΟ ΒΒ-51" και θα συνοδεύεται 
από αντίγραφο του δελτίου εμβολιασμού. 

Άρθρο 11 

Διατήρηση καθεστώτος 
απαλλαγμένου βρουκέλλωσης 

Η διατήρηση του καθεστώτος του απαλλαγμένου 
βρουκέλλωσης Β3 σε εκτροφές που έχει εφαρμοσθεί εμ¬ 
βολιασμός με εμβόλιο ΒΒ-51 θα γίνεται σύμφωνα με το 
άρθρο 8 της απόφασης αριθ. 286854/2003 (ΦΕΚ 1986, 
τεύχος Β') όπως ισχύει για τις εκτροφές επίσημα απαλ¬ 
λαγμένες Β4. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Με εντολή Υφυπουργού 

Ο Γενικός Γραμματέας 

ΘΩΜΑΣ ΑΛΗΦΑΚΙΩΤΗΣ 

-♦- 

Αριθ. Γ456/ΟΙΚ. 19766/1557/05 (5) 

Αντικατάσταση της υπ’ αριθμ. Γ456/οικ.73693/6312/2004 
απόφασής μας «Όροι, προϋποθέσεις και διαδικασία 
απελευθέρωσης της λειτουργίας διεθνώντακτικώνλε- 
ωφορειακών γραμμών με τις χώρες που δεν είναι μέλη 
της Ευρωπαϊκής Ένωσης». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α)τουεδ.β'τηςπαρ. Ιατουάρθρου ΙΟτουΝ. 1906/1990 
(Α' 157), όπως αντικαταστάθηκε από το άρθρο 2 του Ν. 
2671/1998 (Α'289). 


β )Του άρθρου 9 του Π.Δ. 293/1999 περί «Οργανισμού 
του Υπουργείου Μεταφορών και Επικοινωνιών» (Α' 26). 

γ) Του άρθρου 27 του Ν. 2081/1992 (Α' 154), με το οποίο 
προστέθηκε το άρθρο 29Α στο Ν. 1558/1985 (Α' 137) και 
το οποίο αντικαταστάθηκε με την παρ. 2α του άρθρου 1 
του Ν. 2469/1997 (Α'38). 

δ) Του Π .Δ. 346/2001 «περί προσβάσεως στο επάγγελμα 
του οδικού μεταφορέα εμπορευμάτων και επιβατών και 
αμοιβαίας αναγνωρίσεως των διπλωμάτων, πιστοποιητι¬ 
κών και άλλων τίτλων που διευκολύνουν την πραγμάτωση 
του δικαιώματος εγκαταστάσεωςτων μεταφορέων αυτών 
στον τομέα των εσωτερικών και διεθνών μεταφορών». 

2. Την ανάγκη εισαγωγής νέου απλούστερου καθεστώ¬ 
τος χορήγησης αδειών για την εκτέλεση διεθνών τακτι¬ 
κών λεωφορειακών γραμμών. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 
Αντικείμενο 

1. Αντικείμενο της παρούσης είναι ο καθορισμός των 
κριτηρίων, των όρων, των προϋποθέσεων και της διαδι¬ 
κασίας για τη χορήγηση αδειών εκμετάλλευσης διεθνών 
τακτικών λεωφορειακών γραμμών μεταξύ Ελλάδος και 
χωρών που δεν είναι μέλη της Ευρωπαϊκής Ένωσης. 

Οι χορηγούμενες για κάθε χώρα άδειες καλύπτουν το 
σύνολο των προβλεπομένων δρομολογίων για κάθε 
γραμμή, όπως αυτά ορίζονται στο πλαίσιο των διακρατι¬ 
κών συμφωνιών και των αντιστοίχων πρωτοκόλλων, που 
εκάστοτε ισχύουν με τη χώρα αυτή. 

2. Πρόσωπα που δικαιούνται να υποβάλουν αίτηση για 
την ανάληψη τακτικών διεθνών λεωφορειακών γραμμών 
είναι: 

α) Ο Οργανισμός Σιδηροδρόμων Ελλάδος (Ο.Σ.Ε.). 

β) Γ ραφεία Γενικού Τουρισμού που έχουν έδρα στην Ελ¬ 
λάδα. 

γ) Οποιαδήποτε κοινοπραξία των ανωτέρω προσώπων 
(α) και (β). 

Άρθρο 2 
Δικαιολογητικά 

1. Αιτήσεις για τη χορήγηση άδειας εκτέλεσης διεθνών 
τακτικών λεωφορειακών γραμμών θα εξετάζονται μόνον 
εφόσον συνυποβάλλονται τα παρακάτω δικαιολογητικά, 
τα οποία αποδεικνύουν ότι ο αϊτών πληροί τις αναγκαίες 
νομικές, τεχνικές, και οικονομικές προϋποθέσεις και 
όρους, διαθέτει επαγγελματική επάρκεια για την λήψη 
της άδειας και την εκτέλεση της γραμμής: 

α) Επικυρωμένο αντίγραφο, του ειδικού σήματος γρα¬ 
φείου γενικού τουρισμού, για την περίπτωση των γραφεί¬ 
ων γενικού τουρισμού των περιπτώσεων της παρ. 2β και 
2γτου άρθρου 1, του οποίου η επικύρωση να έχει γίνει το 
αργότερο ένα (1) μήνα πριν από την ημερομηνία κατάθε¬ 
σης της αίτησης. 

β) Επικυρωμένο αντίγραφο, της άδειας άσκησης επαγ¬ 
γέλματος οδικού μεταφορέα επιβατών διεθνών επιβατι¬ 
κών μεταφορών, της οποίας η επικύρωση να έχει γίνει το 
αργότερο ένα (1) μήνα πριν από την ημερομηνία κατάθε¬ 
σης της αίτησης. 

γ) Πιστοποιητικό μη πτώχευσης και μη υποβολής αίτη¬ 
σης για πτώχευση του τελευταίου τριμήνου πριν της υπο¬ 
βολής της αίτησης. 

δ) Επικυρωμένο αντίγραφο του καταστατικού στην πε¬ 
ρίπτωση εταιρείας ή κοινοπραξίας και των εγγράφων εκ¬ 
προσώπησής της. 

ε) Πίνακες δρομολογίων, απεικόνιση διαδρομής σε 
χάρτες, υπολογισμός χρόνου διαδρομής με πραγματικά 
στοιχεία που ανταποκρίνονται στις συνθήκες των χωρών 
διέλευσης και το προτεινόμενο για τη γραμμή κόμιστρο 
ανά προορισμό. 

στ) Πρόγραμμα οδήγησης, σύμφωνο με την Εθνική και 
Κοινοτική Νομοθεσία σε ότι αφορά τις ώρες εργασίας και 
ανάπαυσης, όπου θα καθορίζεται και ο συνολικός απαι- 
τούμενος αριθμός οδηγών για την υπόψη γραμμή. 

ζ) Αναλυτικό πίνακα ιδιόκτητων ή μισθωμένων, δυνάμει 
εγκύρου συμβάσεως μίσθωσης, λεωφορείων, που απαι¬ 
τούνται για την εξυπηρέτηση της γραμμής. Ως έγκυρη 
σύμβαση μίσθωσης νοείται αυτή που έχει κατατεθεί στην 
αρμόδια Δ.Ο.Υ. και ισχύει για όσο χρονικό διάστημα ισχύ¬ 
ει η άδεια. 

2. Στην αίτηση αναγράφονται εκτός από τα στοιχεία του 
αιτούντος, η συγκεκριμένη γραμμή τη χορήγηση αδείας 
εκμετάλλευσης της οποίας αιτείται ο ενδιαφερόμενος κα¬ 
θώς και τα δρομολόγια που επιθυμεί να εξυπηρετήσει. 
Απαραίτητη προϋπόθεση για την εξέταση της αιτήσεως 
είναι η προς εκμετάλλευση γραμμή να έχει καθιερωθεί με 
διακρατική Συμφωνία, Πρωτόκολλο ή άλλο νόμιμο τρόπο, 
προβλεπόμενο στις αντίστοιχες διακρατικές Συμφωνίες ή 
Πρωτόκολλα. 

Άρθρο 3 

Διαδικασία χορήγησης 

1. Το Υπουργείο Μεταφορών και Επικοινωνιών προβαί¬ 
νει σε δημόσια διακήρυξη -πρόσκληση εκδήλωσης ενδια¬ 
φέροντος για το έργο των τακτικών γραμμών προς τις χώ¬ 
ρες που δεν είναι μέλη της Ε.Ε. Οι ενδιαφερόμενοι θα μπο¬ 
ρούν να λαμβάνουν πληροφορίες για το σύνολο των προς 
διάθεση γραμμών και αντιστοίχων δρομολογίων, τον απαι- 
τούμενο αριθμό λεωφορείων για κάθε γραμμή καθώς και 
τα δικαιολογητικά για τη συμμετοχή στη διαδικασία, από 
τη Διεύθυνση Επιβατικών Μεταφορώντου Υπ.Μ.Ε. 

2. Τα δικαιολογητικά του άρθρου 2 της παρούσας υπο¬ 
βάλλονται στο Υπουργείο Μεταφορών & Επικοινωνιών - 
Διεύθυνση Επιβατικών Μεταφορών-Τμήμα Υπεραστικών 
Συγκοινωνιών, εντός ανατρεπτικής προθεσμίας δεκαπέ¬ 
ντε (15) ημερών, από την τελευταία ημερομηνία δημοσί¬ 
ευσης της διακήρυξης σε δύο ημερήσιες εφημερίδες πα¬ 
νελλαδικής κυκλοφορίας. 

3. Εφ’ όσον ο αϊτών διαθέτει όλα τα απαιτούμενα δικαι- 
ολογητικά που αναφέρονται στο άρθρο 2 της παρούσας, 
η σχετική αίτηση διαβιβάζεται στην τρίτη χώρα (προορι¬ 
σμού) για τη αποδοχή της. Η κατανομή των δρομολογίων 
κάθε γραμμής γίνεται αναλογικά μεταξύ των εγκύρων αι¬ 
τήσεων. Μετά την κατανομή των δρομολογίων, οι δικαι¬ 
ούχοι οφείλουν να γνωστοποιήσουν εγγράφως στη Διεύ¬ 
θυνση Επιβατικών Μεταφορώντου Υπ.Μ.Ε., τις επιθυμη¬ 
τές ημέρες πραγματοποίησης των δρομολογίων για τις 
τακτικές γραμμές που έχουν αναλάβει. Οι αιτούντες δια¬ 
τηρούν το δικαίωμα να αναλάβουν την εξυπηρέτηση μι¬ 
κρότερου αριθμού δρομολογίων από τα αναλογούντα σε 
αυτούς. 

4. Στην περίπτωση αποδοχής του σχετικού αιτήματος 
από τη χώρα προορισμού, η σχετική άδεια εκδίδεται από 
το Γενικό Γραμματέα του Υπουργείου Μεταφορών και 
Επικοινωνιών. 


Άρθρο 4 

Διάρκεια άδειας - παρατάσεις 

1. Η άδεια τακτικής λεωφορειακής γραμμής ισχύει για 
τρία χρόνια το ανώτερο. 

2. Η ανανέωση της άδειας γίνεται μετά από αίτηση του 
εκτελούντος τη γραμμή τρεις τουλάχιστον μήνες πριν τη 
λήξη της. Με την αίτηση συνυποβάλλονται και τα υπ’ 
αριθμ. α', β', γ', δ', ζ' δικαιολογητικά του άρθρου 2 παρά¬ 
γραφος 1 της παρούσης. 

3. Η άδεια τακτικής λεωφορειακής γραμμής είναι αμε- 
ταβίβαστη και δεν δύναται να εκχωρηθεί καθ7 οιονδήπο- 
τε τρόπο σε τρίτους. Σε περίπτωση κοινοπραξίας, για την 
προσχώρηση νέου κοινοπρακτούντος ακολουθείται η 
διαδικασία του άρθρου 2 για το νέο κοινοπρακτούντα ενώ 
η αποχώρηση κοινοπρακτούντος είναι δυνατή, χωρίς συ¬ 
νέπειες για την κοινοπραξία, εφόσον οι εναπομένοντες 
κοινοπρακτούντες αναλάβουν, βάσει υπευθύνου δηλώ- 
σεωςτου διαχειριστή της κοινοπραξίας, το ακάλυπτο έρ¬ 
γο που προκύπτει. 

4. Η άδεια τακτικής λεωφορειακής γραμμής εκδίδεται 
υπό την αίρεση της συμμόρφωσης προς τις διαδικασίες 
που αναφέρονται στις εκάστοτε εν ισχύ διακρατικές Συμ¬ 
φωνίες και τα αντίστοιχα Πρωτόκολλα. 

5. Το Υπουργείο Μεταφορών και Επικοινωνιών δικαιού¬ 
ται να ανακαλέσει την άδεια και να καταγγείλει τη σύμβα¬ 
ση σε περίπτωση κατάργησης της εν λόγω λεωφορειακής 
γραμμής. Η λύση της σύμβασης επέρχεται μετά από έγ¬ 
γραφη ειδοποίηση των αναδοχών. Στην περίπτωση αυτή, 
ο ανάδοχος δεν δικαιούται καμιά αποζημίωση για οποια¬ 
δήποτε ζημιά υπέστη. 

Άρθρο 5 

Διοικητικός Έλεγχος- Κυρώσεις 

1. Η άδεια ανακαλείται: α) όταν παύσει να ισχύει κάποια 
από τις προϋποθέσεις χορήγησης της β) σε περίπτωση 
εκχώρησης της εκμετάλλευσης σε τρίτους και γ) σε περί¬ 
πτωση παραίτησης του δικαιώματος εκμετάλλευσης. 

2. Η άδεια δύναται να ανακληθεί οριστικά, μετά από ει¬ 
σήγηση της αρμόδιας Διεύθυνσης Επιβατικών Μεταφο¬ 
ρών και απόφαση του Γ ενικού Γ ραμματέα του Υπουργεί¬ 
ου Μεταφορών και Επικοινωνιών, σε περίπτωση που ο 
εκτελών τη διεθνή τακτική λεωφορειακή γραμμή με χώ¬ 
ρες που δεν είναι μέλη της Ευρωπαϊκή Ένωσης υποπέσει, 
κατά την διάρκεια ισχύος της άδειας, στις εξής παραβά¬ 
σεις: 

α) Ποινική καταδίκη για λαθρεμπορία, μεταφορά λα¬ 
θρομεταναστών, εμπορία ή χρήση ναρκωτικών, σωματε¬ 
μπορία, ανθρωποκτονία από πρόθεση, απόπειρα ανθρω¬ 
ποκτονίας από πρόθεση, απάτη, κλοπή, πλαστογραφία, 
χρήση πλαστών εγγράφων, ληστεία, υπεξαίρεση και αλη¬ 
τεία. 

β) Παραβάσεις κατ’ επανάληψη των διατάξεων για τις 
διεθνείς μεταφορές, της φορολογικής νομοθεσίας και τε¬ 
λωνειακού κώδικα. 

3. Για τα αδικήματα της παρ. 2α, πρέπει να έχει εκδοθεί 
τελεσίδικη δικαστική απόφαση επιβάλλουσα ποινή του¬ 
λάχιστον 3 μηνών. 

4. Στην περίπτωση που η άδεια ανακληθεί, εκτός από 
την περίπτωση γ της παραγράφου 1 του παρόντος άρ¬ 
θρου, ο εκτελών τη διεθνή τακτική λεωφορειακή γραμμή, 
αποκλείεται για πέντε (5) χρόνια από κάθε συμμετοχή για 
ανάληψη εκμετάλλευσης λεωφορειακής γραμμής. Η ποι- 

νή αυτή, προκειμένου περί κοινοπραξιών, εφαρμόζεται 
για άλατα κοινοπρακτούντα μέλη. 

5. Για τις παρακάτω παραβάσεις δύναται να επιβληθεί, 
με απόφαση του Γ ενικού Γ ραμματέατου Υπουργείου Με¬ 
ταφορών και Επικοινωνιών μετά από εισήγηση της αρμό¬ 
διας Διεύθυνσης Επιβατικών Μεταφορών, κατ7 αρχάς 
σύσταση και σε περίπτωση υποτροπής ανάκληση της 
άδειας τακτικής λεωφορειακής γραμμής. 

α) Κατ’ επανάληψη διαπραπτόμενες παραβάσεις των 
διατάξεων του κανονισμού 3820/85/ΕΟΚ «για την εναρ¬ 
μόνιση ορισμένων κοινωνικών διατάξεων στον τομέα των 
οδικών μεταφορών». 

β) Παραβάσεις της τιμολογιακής πολιτικής οι οποίες 
διαπιστώνονται από έγγραφες και επώνυμες καταγγελίες 
στηριζόμενες σε αποδεικτικά στοιχεία. 

γ) Σε περίπτωση μη εκπλήρωσης απότο μεταφορέα των 
υποχρεώσεων του άρθρου 6. 

Άρθρο 6 

Υποχρεώσεις εκτελούντος τακτική γραμμή 

1. Ο εκτελών την λεωφορειακή γραμμή οφείλει να λαμ¬ 
βάνει όλα τα απαραίτητα μέτρα για την εξυπηρέτηση των 
επιβατών, την ασφαλή μετακίνησή τους, την πραγματο¬ 
ποίηση του συνόλου των δρομολογίων που του έχουν πα- 
ραχωρηθεί και την τήρηση της ελληνικής νομοθεσίας, 
των διεθνών συμβάσεων, και της νομοθεσίας που ισχύει 
στις χώρες διέλευσης και προορισμού της λεωφορειακής 
γραμμής. Ιδιαιτέρως πρέπει να τηρείται η εθνική και κοι¬ 
νοτική νομοθεσία σε ότι αφορά τις ώρες εργασίας και 
ανάπαυσης των δύο κατ’ ελάχιστον, οδηγών. Οι οδηγοί 
πρέπει να πληρούν τις εκάστοτε ισχύουσες διατάξεις της 
εθνικής και κοινοτικής νομοθεσίας για τους επαγγελμα- 
τίες οδηγούς λεωφορείων. 

2. Τα λεωφορεία του αναδόχου πρέπει να έχουν σε ισχύ 
διεθνή ασφάλιση (πράσινη κάρτα). Το ύψος των ασφαλι¬ 
στικών καλύψεων για σωματικές βλάβες των επιβαινό- 
ντων και τρίτων προσώπων αλλά και για υλικές ζημίες 
πρέπει να σύμφωνο με το προβλεπόμενο από την εθνική 
νομοθεσία. 


3. Απαγορεύεται η μεταφορά εύφλεκτων υλών, ρυπαρών 
αποσκευών, ζώων και ειδών των οποίων η διακίνηση αντί- 
κειται στους ισχύοντες κανόνες. Τα λεωφορεία απαγορεύ¬ 
εται να φέρουν καύσιμα σε δοχεία, εκτός των καυσίμων 
που περιέχονται στις συνηθισμένες δεξαμενές τους. 

4.0 εκτελώντη γραμμή οφείλει να αναφέρει εγγράφως 
προς τη Διεύθυνση Επιβατικών Μεταφορών τα προβλή¬ 
ματα που τυχόν δημιουργούνται κατά την εκτέλεση της 
γραμμής, καθώς και οποιαδήποτε μεταβολή των στοιχεί¬ 
ων τα οποία κατέθεσε σ’ αυτή για τη λειτουργία της γραμ¬ 
μής. Ειδικότερα σε ότι αφορά την αλλαγή τιμολόγησης, ο 
εκτελών τη γραμμή δύναται να την εφαρμόσει ένα μήνα 
μετά την υποβολή της στη Διεύθυνση Επιβατικών Μετα- 
φορώντου Υπ.Μ.Ε. 

Άρθρο 7 

Μεταβατικές διατάξεις 

1. Άδειες διεθνών τακτικών λεωφορειακών γραμμών που 
έχουν χορηγηθεί σύμφωνα με προϊσχύουσες της παρούσας 
απόφασης διατάξεις, εξακολουθούν να ισχύουν εφ’ όσον 
αποδεδειγμένα λειτουργούν από τους κατόχους τους. 

2. Σε περίπτωση ανάκλησης ή λήξης ισχύος άδειας που 
χορηγήθηκε με προϊσχύουσες διατάξεις, για τη χορήγη¬ 
ση νέας άδειας εκμετάλλευσης τακτικής γραμμής προς 
χώρες που δεν είναι μέλη της Ε.Ε. ακολουθείται η διαδι¬ 
κασία της παρούσας απόφασης. 

Άρθρο 8 

Κατάργηση διατάξεων 

Από της ισχύος της παρούσης απόφασης καταργείται η 
υπ’ αριθμ. Γ456/οικ.73693/6312/04 (Β' 155/8.2.2005) από¬ 
φασή μας. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2005 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠ ΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




